Melanimonini

Melanimonini er en gruppe av skyggebiller.

Utseende 
Små til middelsstore, avlangt-ovale, ofte mattsvarte skyggebiller. Antennene er ganske korte.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Arten som forekommer i Norge lever mellom røtter på sanddyner.

Utbredelse 
Gruppen forekommer i alle økosoner bortsett fra Sørøst-Asia. Èn art forekommer i Norge (Østfold og Vestfold), men er sterkt truet her

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802
 Stammen Melanimonini Seidlitz, 1894 (1854)
 Slekten Cheirodes Gené, 1839  - minst 50 arter
 Underslekten Anemiadena Ardoin, 1971
 Underslekten Cheirodes (i snever forstand)
 Underslekten Histiaea Fairmaire, 1892
 Underslekten Pseudanemia Wollaston, 1864
 Underslekten Spinanemia Ardoin, 1971
 Underslekten Trichanemia Ardoin, 1971
 Slekten Dolamara Reichardt, 1935 - én art, Sentral-Asia 
 Slekten Melanimon Steven, 1828 - 2 arter, Europa, i Norge:
 Melanimon tibialis (Fabricius, 1781)

Referanser

Eksterne lenker 
 bugguide.net - bildedatabase over nordamerikanske insekter 
 

Skyggebiller
Biller formelt beskrevet i 1894